<classify> Kocha mkuu wa Toto Africans, Dominik Glawogger ameahidi kushinda mechi yake ya Jumamosi dhidi ya Kagera Sugar itakayopigwa Uwanja wa CCM Kirumba.Glawogger alisema wamerekebisha makosa waliyofanya katika mechi ya Mbeya City na kuchapwa mabao 5-1.Akizungumzia maandalizi kuelekea mechi ya Stand United dhidi ya JKT Ruvu katika Uwanja wa CCM Kambarage, Kocha Msaidizi wa Stand United, Athuman Bilal amesema timu yake iko vyema na hakuna majeruhi yoyote.Bilal ameahidi kuwa Haruna Chanongo na Abuu Ubwa watarejea kwenye mechi hiyo na baada ya kutocheza mechi tano.Stand United ipo nafasi ya 6 ikiwa na pointi 29 na huku JKT Ruvu ikiwa nafasi ya mwisho na pointi 14 tu.Akizungumza na gazeti hili kwa njia ya simu, kocha wa JKT Ruvu, Abdallah Kibaden amesema Ligi kuu imekuwa ngumu sana na licha ya wao kucheza ugenini lakini watajitahidi washinde tu.Naye Kocha Msaidizi wa timu ya Majimaji, Hassan Banyai amewaomba mashabiki wa timu yake wajitokeze kwa wingi kushangilia timu yake dhidi ya Mtibwa Sugar katika Uwanja wa Maji Maji.  <topic>: MICHEZO 